**שילוב המעורבות החברתית בתחומי הדעת**

**מוזיקה**

|  |  |  |  |
| --- | --- | --- | --- |
|  | **כותרת** | **הרחבת ידע במסגרת שיעורים בכיתה** | **התנסות אישית ו/או קבוצתית במעורבות חברתית בהנחיית מורה חונך מתחום הדעת** |
|  | [**מוזיקה לטובת החברה והקהילה**](#מוסיקה) | נגינה בהרכבים מוסיקליים | חונכות אישית או קבוצתית בבית הספר או בקהילה, נגינה ושירה בפני בתי ספר אחרים, או מוסדות קהילה (בתי אבות, אוכלוסיות מיוחדות) ועוד. |
|  | [**מזיכרון אישי לאירוע בימתי**](#זיכרון) | הכרות והתנסות בשפת המוסיקה, שירה, ונגינה. התנסות בהלחנת שירים. | הפקה מוסיקלית יחד עם קשישים בבתי אבות או במועדונים לגיל הזהב: בחירת רפרטואר לנגינה ושירה מתוך שירי תפילה פיוטים וחגים בשיתוף עם הקשישים, נגינה, שירה ו/או הלחנה משותפת, תכנון וביצוע אירוע מסכם. |

**הצעה לתוכנית התפתחות אישית ומעורבות חברתית בחינוך העל יסודי באמצעות המוזיקה**

**נושא התוכנית- מוזיקה לטובת החברה והקהילה**

**איילה רייכרט- מפקחת ארצית על המוזיקה בחמ"ד**

**וממונה קוריקולרית ותכ"ל אגף אמנויות**

**מבוא:**

**בבתי ספר רבים בעל יסודי בחמ"ד קיימים גופי ביצוע מוזיקליים כמו: הרכבי נגינה ,תזמורות ומקהלות, בעקבות השינויים בתעודת הבגרות בה כל תלמיד מחוייב בתרומה כל שהיא לקהילה ניתנת האפשרות לתלמידים ותלמידות שמנגנים ושרים להשתמש ביכולת זו ואפילו לקבל ציון לבגרות, וזאת כמובן ע"פ התבחינים המקצועיים והחינוכיים הנדרשים לכך.**

**השנה ניתנת האפשרות לתגמל תלמידים ותלמידות אלו שממילא עוסקים בפעילות מוסיקלית ומתוך ראיה חינוכית יביאו את כשרונם לידי ביטוי גם בתרומתם לקהילה ולחברה.**

החל משנה"ל תשע"ה תופעל התוכנית "מוסיקה לטובת החברה והקהילה": התפתחות אישית ומעורבות חברתית בחינוך העל יסודי בתחום המוסיקה

בשנה הראשונה תייושם התוכנית בשכבת י' בכל בתי הספר.

**מטרת על:**

**בוגר עצמאי, הרואה את המעורבות האמנותית חברתית כערך יהודי אמוני וכדרך חיים.**

**רציונל:**

התוכנית - **מוזיקה לטובת החברה והקהילה** נותנת מענה ללמידה, מעורבות, ורלוונטיות בהתאם לעקרונות הלמידה המשמעותית האמונית המהווים את הצירים המרכזיים של תוכנית זו

* אהבת המוסיקה והרחבת אופקים –היכרות עם אמנים, מפגשים משותפים עם הקהילה הסובבת את התלמיד על כל גווניה דרך התכנים ה**רלוונטים** לתקופה ולתלמיד.
* לימוד מיומנויות מקצועיות- **למידה** של השפה המוסיקלית ויכולת שימוש בהן,לצרכים של ביה"ס והקהילה.
* השתקפות ערכים יהודיים אמוניים באמצעות המוסיקה–כאמצעי וכדרך לביטוי המשלבת ,רוח, ונפש ולמידה משמעותית אמונית המקדמת ומעוררת מוטיבציה ל**מעורבות** ואחריות חברתית.

הפיקוח על החינוך המוסיקלי בחמ"ד , מציע תוכנית התפתחות אישית ומעורבות חברתית באמצעות המוסיקה ובשיתוף מורים ומנצחים למוסיקה , רשויות, מנהלי בתיה"ס,עמותות וגופים, מוסיקליים , שתפעל במסגרת התוכנית לחיזוק החינוך למצוינות ערכית אמונית ואזרחית , ובמסגרת העמקת החינוך הרגשי , הערכי והחברתי –קהילתי המתקיימת בכל שכבת י' בבתי הספר העל יסודיים והיא **מוזיקה לטובת החברה והקהילה** ובהתאם ללמידה המשמעותית ותורנית .

התוכנית המוצעת הינה פיילוט ראשוני וייחודי של הפיקוח על החינוך המוסיקלי בחמ"ד, שבו יבחרו בתיה"ס בעל יסודי שבהם לומדים מוסיקה ומקיימים גופי ביצוע כמו מקהלות , הרכבים ותזמורות ולוא דוקא במסגרת מגמת המוסיקה להשתתף בתוכנית ולקבל הדרכה וליווי למורים בבתי הספר הנבחרים.

**מטרות ויעדים**

במסגרת יישום התוכנית האסטרטגית של משרד החינוך:

מטרה 2: חיזוק החינוך למצוינות ערכית ואזרחית.

יעד 4: העמקת החינוך הרגשי, הערכי והחברתי, וקידום מעורבות אישית וחברתית.

**מטרות התכנית:**

* לאפשר לתלמידים העוסקים במוסיקה מנגנים בהרכבים ובתזמורות , משתתפים במקהלה ,לתרום מיכולתם ומכישוריהם ולהיות מעורבים חברתית בבתי הספר ובקהילה הסובבת אותם.
* לאפשר לתלמידים העוסקים במוסיקה מיצוי וצמיחה אישית בתחומם דרך מעורבות קהילתית ותרומה חברתית.
* לאפשר לתלמידים העוסקים במוסיקה לקדם את תחושת הערך העצמי, השייכות והמעורבות בקהילה באמצעות האמנויות.
* לעודד את התלמידים להיות מעורבים חברתית באמצעות ההמוסיקה לטובת החברה הקהילה והמדינה.
* לאפשר לתלמידים ללמוד לחוות ולמצות את יכולתם ,בתרומתם לקהילה.

**עקרונות התוכנית:**

* למידה פעילה של המוסיקה מתוך התנסות מתמשכת.
* מענה לצרכים בקהילה

**עקרונות פדגוגים:**

* עיבוד ורפלקציה של תהליך ההתנסות.
* התכנית תיהיה מושתת על פי תכנית כתובה ומבוססת ומטרות מוגדרות.
* מחוייבות להתפתחות מקצועית כתהליך מתמשך בבית הספר.

**תיכלול והפעלה**

* מינוי מנהל מעורבות רשותי
* מינוי רכז בית ספרי.
* מינוי מורה בתחומי המוסיקה
* מינוי מדריך מלווה לתחומי המוסיקה
* הקצאת ימי הדרכה מחוזי ומוסדי(יום הדרכה על כל 8 בי"ס)
* לעודד את התלמידים באמצעות האומנים המעורבים חברתית
* הסדרת הביטוח.

**מסגרת למידה וליווי**

* הקצאת שעה שבועית להרכב או תזמורת או מקהלה במערכת השעות (סה"כ 30 שעות בשנה).
* הקצעת שעה פרטנית(לקבוצה של עד 5 תלמידים)לכל מורה שירצה להצטרף כחונך.
* קבוצת מנהיגות מכתות י'- תוקם קבוצת מנהיגות מתוך הקבוצות המנגנות והשרות ,הכוללת לפחות 20 משתתפים
* 20 שעות יוקדשו להכשרת קבוצת המנהיגות – ההכשרה תכלול : בניית הקבוצה ע"פ תחומי ענין בהרכב המוסיקלי וע"פ התחום באחת מהאפשרויות כמו נגינה בסגנונות שונים רפרטואר מותאם , ושירה הנלמדת בבית הספר, לימוד הרפרטואר המוסיקלי הנבחר , הקשר בין ההרכבים המוסיקליים לנושאי ההתפתחות האישית והמעורבות החברתית, תכנון הפרוייקט, ההכשרה כוללת, סמינרים ,שיעורים בכתה , בסדנה , באולפן, ובסטודיו. ההכשרה תכלול סיור במקום בו תתקיים הפעילות המוסיקליות קהילתית, ההכשרה תתבצע אחרי שעות הלימודים.
* 10 שעות יוקדשו לביצוע הפרויקט- ויעסוק בשיפור המצב האישי ובמעורבות החברתית קהילתית.
* הפרויקט יתבצע אחרי שעות הלימודים וידרוש יציאה מביה"ס ולעיתים שיתופי פעולה עם ארגונים או יוזמות מקומיות.

**מה מקבלים?**

* כל הפעילות תלווה ע"י המדריך למוסיקה – המדריך המקצועי יגבש את התוכנית עם צוות ביה"ס
* חיבור עם הרשויות, העמותות והגופים האמנותיים וילווה את הפרויקט בביצועו.
* התוכנית כוללת סיור של הקבוצה למקומות בהם יתקיים הפרויקט.

**עקרונות כלליים:**

בשנת הלימודים תשע"ה יופעלו 4 קבוצות מכל מחוז, בשנה השניה –בתיה"ס המעונינים להמשיך ויציגו 20 תלמידים, יקבלו תוכנית המשכית .

ההחלטה להמשך התוכנית תעשה ע"י הפיקוח על החינוך המוסיקלי בחמ"ד והפיקוח על החינוך החברתי בחמ"ד והגוף השותף לתוכנית.

* התוכנית והפעילות של כל קבוצה תקבע ע"י המדריך לאמנויות והצוות החברתי של ביה"ס.
* בכל שנה יבחרו את התחום המוסיקלי בו הקבוצה רוצה להתמקד בהתאם לבחירת ביה"ס.

**תבחינים לבחירת בתי הספר בהם יופעלו הקבוצוות:**

1. התוכנית תבוצע רק ברשויות ובבתי הספר שבהן יש גופים אמנותיים ומורים באחד ממקצועות האמנות.
2. משתתפים בקבוצה 15-20 תלמידים משכבה י' תשע"ה.
3. התחייבות מנהל ביה"ס לתת לקבוצה להציג את פעילותה בפני מועצת התלמידים הבית ספרית ולשלבה בחלק מהפעילויות של הקבוצה.
4. תינתן עדיפות לבתי הספר בהם כבר פועלת קבוצה באחת מהאמנויות עם מורה מקצועי מאחת האמנויות.

**סוגי פרויקטים או פעילויות אפשריות**

הפרויקט יקבע במשותף עם צוות בית הספר והתלמידים ויהיה מחוייב לתכנים התורניים ומוסיקליים הנלמדים בביה"ס ולסביבה לימודית מותאמת בתוך ביה"ס ןהקהילה.

**להלן הצעות ורעיונות כללים אפשריים.**

ההתנסות המעשית הפרטנית:

* בבית הספר – חונכות אישית וקבוצתית (לתלמידים צעירים בתוך המגמה / לכלל תלמידי ביה"ס והדרכה בבתי ספר נוספים להעשרה באחד מאמנויות הנבחרות.
* פעילות מוסיקלית (מופעים ,הרקדות, האזנה מודרכת במופעים , ועוד)
* חונכות בבתי ספר אחרים ובקהילה.
* עזרה לאוכלוסיות ייחודיות : בתי אבות , מעונות יום , צהרונים, ומפגשים אישיים- בין דוריים, בין תחומיים, וכל זאת תוך שימוש באמנות בה התלמידים מתמקצעים.
* נגינה ושירה בפני בתי ספר אחרים, בתי אבות, אוכלוסיות מיוחדות
* לימוד שירה במקומות שונים, כמו ילדים עם צרכים מיוחדים.

ההתנסות המעשית הקבוצתית (פרויקט):

* לפחות 3 תלמידים בקבוצה
* הרכב הקבוצה : מגמות מוסיקה/ מבתי ספר שונים
* יזמות עצמית של תלמידים : איתור צרכים , תכנון והפקה עצמית של הפעילות .
* ביצוע לאורך השנה או באירועים חד פעמיים.
* פעילות בתוך ביה"ס, בקהילה, ברחבי המדינה או ברשת.

לדוגמא:

בבית הספר- ייזום , תכנון והפקה של אירועים בית ספריים במוסיקה.

בקהילה / ברשות המקומית:

* מפגשים בין אוכלוסיות שונות.
* הפצת הפעילות בתחומי האמנויות השונים.

ברשת:

פיתוח אתרים, כתיבת תכנים בנושאים מוסיקליים לשימוש הכלל.

**מרכיבי הערכת התלמיד השותף לתוכנית:**

נוכחות, התמדה, איכות הביצוע, השתתפות בהכשרה עבודת חקר יישומית ,יומן מסע רפלקטיבי (בתום השנה).

* בתי הספר המעונינים להצטרף לתוכנית יצרו קשר עם אגף לאמנויות במזה"פ
* תלקיט מרכיבי הערכה באמנויות

**דוגמאות לתוכנית: "מוסיקה לטובת החברה והקהילה":**

**תיאור יוזמה לשילוב המעורבות החברתית במוסיקה**

**עבודה אישית וקבוצתית**

**בבתי אבות / במועדונים לגיל הזהב**

|  |  |
| --- | --- |
| **תחום הדעת** | **מוסיקה** |
| **כותרת היוזמה** | **אני והקהילה- עבודה אישית וקבוצתית** **בבתי אבות / במועדונים לגיל הזהב- מזיכרון אישי לאירוע בימתי** |
| **תקציר ההצעה ותכנים עיקריים:****מטרות, והיקף שעות**  | התלמידים יעברו הכשרה ויתנדבו באופן אישי וקבוצתי בבתי אבות / במועדונים לגיל הזהב. הפעילות מכוונת לפרויקטים מוסיקליים כמו נגינה ושירה שיוצגו בקהילה בשיתוף אוכלוסיית הקשישים. הפרויקט מציע נגינה ושירה המתבססות על מפגשים עם אוכלוסיית הקשישים על בסיס של ידע קודם בנגינה או בשירה הנלמדת בזמן הפעילות , השתתפות בטכסים לקראת חגים, תוך התייחסות לתפילה לשירי חגים פיוטים המותאם לכל עדות ישראל.**20 שעות הכשרה**:- היכרות עם קהלי היעד – 4 שעות- פיתוח מעשי של מיומנויות עבודה בקבוצה מעורבת – 8 שעות- היכרות עם רציונל, מטרות ודרכי העבודה במסגרת ההתנדבות –2 שעות- סדנה בנושא סגנון מוסיקלי יהודי , דרכי עבודה על נגינה ושירה משותפים , הרצאה וחומרי רקע שיועברו בנושאים הרלוונטיים לאוכלוסיית היעד 6 שעות |
| **חיבור לתכנית הלימודים** | - הכרות והתנסות בשפת המוסיקה, שירה , ונגינה - התנסות בהלחנת שירים  |
| **התנסות מעשית במעורבות חברתית** | **40 שעות פרויקט**:בחירת רפרטואר לנגינה ושירה מתוך שירי תפילה פיוטים וחגים בשיתוף עם הקשישים.תכנון מפגשים בין שתי הקבוצות. 10 שעותנגינה בדואט או שירה בקבוצה קטנה . עבודה בשיתוף הקשיש 5 שעותהלחנת שיר עם הקשישים 10שעות- תכנון וביצוע אירוע מסכם 10 שעות- כתיבת תלקיט הכולל רפלקציה 5 שעות |
| **מי ילווה את התלמידים? (מורה/מנחה/מדריך מלווה)** | מורה ומנצח למוסיקה  |
| **למי לפנות?** | רכז לימודי המוסיקה בבית הספר/ פיקוח על המוסיקה בחמ"ד |